**Zapisnik sa 7. sjednica Gradskog vijeća Grada Crikvenice održane 28. veljače 2022.**

**u 18,00 sati**

**NAZOČNI VIJEĆNICI:**

ZDRAVKO PERNAR

KARLA KNEŽEVIĆ

DALIBOR LATIN

GRACIAN ČOP

DAMIR LJUBANOVIĆ

MARIO KRUŽIĆ

IGOR IVANČIĆ

BRANKO KLEKOVIĆ

IVA KARLIĆ

VESNA CAR SAMSA

BORIS BORAS

IVAN SMOJVER

SONJA POLONIJO

VEDRAN ANTIĆ

**SJEDNICI NIJE NAZOČAN:**

IVAN ANTIĆ

OSTALI NAZOČNI:

Gradonačelnik, pročelnica Upravnog odjela za društvene djelatnosti i lokalnu samoupravu Jasminka Citković, v.d. pročelnika Upravnog odjela za komunalni sustav i zaštitu okoliša karlo Pavlić, pročelnica Upravnog odjela za financije, turizam i gospodarstvo Jasna Perhat, pročelnica Upravnog odjela za investicije, prostorno uređenje i imovinu Vjekoslava Glavan, viša stručna suradnica za opće i kadrovske poslove Sara Kolak Štula, voditelj Odsjeka za upravljanje imovinom Silvio Ratković, ravnateljica OŠ Zvonka Cara Desirre Pečaver, ravnateljica OŠ Vladimira Nazora Deana Čandrlić Zorica, zapovjednik JVP Grada Crikvenice Robert Hrelja, Franko Gržetić direktor EKO Murvice, ravnateljica Muzeja Grada Crikvenice Silvija Huljina, direktorica Centra za pružanje usluga u zajednici Grada Crikvenice Edita Kalanj, predstavnik VIO Žrnovnica Crikvenica Vinodol d. o. o. Radislav Blažević, Tea Car Reljac – predstavnica TZ Grada Crikvenice, Martina Magaš ravnateljica Dječjeg vrtića RADOST Crikvenica, Crikva.hr – Ivica Šubat, Novi list – Robert Šimonović, Anto Ravlić-INFO Tunera.

Predsjednica Gradskog vijeća Vesna Car Samsa pozdravila je nazočne i otvorila aktualni sat.

**Aktualni sat**

**Zdravko Pernar** postavlja pitanje kada se misli očistiti smeće i krupni otpad koji je nagomilan uz Dubračinu. Gradonačelnik odgovara da su postavljene kamere, ograđen je prostor u kojem je otpad, tako da će se moći registrirati počinitelji. Sav dosadašnji otpad će se pod hitno ukloniti, a s EKO Murvicom dogovaramo prihvat krupnog otpada od naših građana uz simboličnu cijenu. Na pitanje što je sa radovima u Vukovarskoj ulici gradonačelnik odgovara da je investitor Grad i gradi se sustav oborinske odvodnje, dok VIO vrši zamjenu vodovodnih cijevi. Grad će postaviti rubnjake i asfalt i do početka sezone planirana investicija će se završiti.

**Dalibor Latin** postavlja pitanje što je sa zamjenom rasvjetnih tijela javne rasvjete. Po društvenim mrežama se javljaju ružne slike. Drugo se pitanje odnosi na agresiju Rusije nad Ukrajinom i da li Grad u svezi s time razmišlja o nekom vidu pomoći. Pročelnica Vjekoslava Glavan odgovara da Grad radi izmjenu rasvjetnih tijela vezano za energetski učinkovitu javnu rasvjetu i promjenu 3500 rasvjetnih tijela. Za sada je zamjena izvršena u potpunosti samo u Jadranovu. Prilikom istih radova dolazi do određenih problema i potrebne su prilagodbe, tako da će se na određenim mjestima vršiti i zamjena postavljenih rasvjetnih tijela. Gradonačelnik u svezi s ratom u Ukrajini odgovara da je sastanak Stožera sazvan i da će Grad biti spreman za prihvat izbjeglica, te da smo u kontaktu sa Županijskim stožerom.

**Sonja Polonijo** naglašava da smo za javnu rasvjetu predvidjeli 12 miliona kuna, te se postavlja pitanje zašto zamjena i stupova i lampi nije napravljena odjednom. Zanima je da li se negdje može vidjeti projekt zamjene. Drugo je pitanje vezano za aglomeraciju. Građani se žale da nemaju informacije što se radi kada započinju i kada će završiti radovi. Opći dojam je loš. Potrebno je objaviti plan za određene mikrolokacije. Nadalje naglašava da je u saznanju da će se kod HEP-a raditi sušara mulja a da je projektom predviđena u Novom Vinodolskom. Postavlja pitanje tko upravlja boćalištem, odnosno naglašava da je već postavila isto pitanje i da je obećano da će se raspored korištenja boćališta napraviti. Postavlja pitanje tko koristi prostore u novom domu jer je u saznanju da se u prostorima toči i naplaćuje piće te je zanima tko drži ugostiteljski lokal. Slijedeće je pitanje vezano za miniranje kod hotela Therapie koje se vrši na gradskoj površini, a svojevremeno je bilo govora kako će se čestice zamijeniti za cestu. Vjekoslava Glavan odgovara da kako god je projekt napravljen da je na terenu potrebno prilagođavanje. Naš je cilj da u što kraćem roku postavimo više rasvjetnih tijela. Rade Blažević ispred VIO Žrnovnica odgovara da sušara ostaje u Novom Vinodolskom kako je i prvobitno rečeno. Što se tiče radova na aglomeraciji nastojati će se na službenim stranicama VIO objaviti dinamika radova. Jasminka Citković odgovara da još nemamo upite od udruga za korištenjem boćališta, a boćalištem upravlja Grad. Vjekoslava Glavan odgovara da prostor koristi mjesni odbor, Boćarski klub, poseban je prostor u zakupu trgovine Studenac a prostor za caffe bar nismo dali nikome, niti je bio natječaj. Nadalje naglašava da će se vezano za radove kod Hotela Therapie dati pisani odgovor.Sonja Polonijo traži na uvid projekte javne rasvjete bez obzira na dat odgovor. Nadalje naglašava da prostor za kafić nije dat nikome ali je činjenica da kafić radi. Što se tiče vidljivosti projekta aglomeracije trebala je biti angažirana piar firma kako bi građanima bile dostupne informacije.

**Damir Ljubanović** obzirom na sigurnost prometa u Gradu Crikvenici postavlja pitanje da li se je što poduzelo i da li se planiraju radovi vezani za sve izlaze na magistralu iz naših naseljenih mjesta. Obzirom da su postavljeni usporivači prometa u Ulici Br. doktor Sobol pozitivno ocjenjeni postavlja pitanje da li se isti misle postaviti na još nekim frekventnim mjestima. Vjekoslava Glavan odgovara da smo problematiku izlaza na cestu D8 pokrenuli sa državnim cestama. U Jadranovu – izlaz Smokovo planira se kružni tok. Za izlaz kod Manestri i zapadni izlaz Selce vjerojatno neće doći u obzir kružni tok , već će se prići nekim drugim rješenjima. Karlo Pavlić odgovara da se je razmišlajlo o postavljanju usporivača prometa kod škola međutim Županijske ceste ne odobravaju takav način usporivača, dok se kod naših cesta kao na Hrusti isti mogu postaviti.

**Gracian Čop** traži pisani odgovor što je sa radovima aglomeracije u Selcu. Drugo se pitanje odnosi na proširenje kapaciteta Dječjeg vrtića i izgradnju dječjeg vrtića u Gornjem Kraju. Vjekoslava Glavan odgovara da se u ožujku očekuje natječaj iz nacionalnog plana otpornosti , natječaj koji će raspisati Ministarstvo znanosti i obrazovanja. Na natječaj ćemo se javiti i sa naše strane sva je dokumentacija pripremljena.

**Karla Knežević** postavlja pitanje što je sa projektom koji radi sa mladima i kakve benefite imaju mladi od istog. Jasminka Citković odgovara da je Projekt sa mladima pokrenut i vodi ga Agencija za mobilnost. Grad se je uključio u isti kako bi se poboljšao rad sa mladima a iz razloga jer su nedavna ispitavanja pokazala da se samo 15 % mladih želi uključiti u politiku. Naš je cilj da do kraja ove godine izradimo i prihvatimo Program rada sa mladima , a podršku i pomoć imamo i od Udruge gradova. Već će se ovaj tjedan održati radionice na tu temu.

**Ivan Smojver** postavlja pitanje što je sa multifunkcionalnim sportskim terenom u Jadranovu. Igralište je devastirano – ograde, podloge i staza. Tko je zadužen da prati stanje na takvim objektima, jer sam u saznanju da je slična situacija i u Dramlju. Nadalje ima primjedbu na izgled ulaza u Crikvenicu. Devastiran stari objekt pumpe, veliko gradilište sa iskopom i nekoliko stotina metara dalje iskop pun smeća kao odlagalište. Vjekoslava Glavan odgovara da će se stanje na igralištu u Jadranovu sanirati. Kod drugog pitanja radi se o privatnim zemljištima na koje mi ne možemo utjecati, već uljudno zamoliti.

**Vedran Antić** postavlja pitanje što je sa parkingom u Selcima, traži pisani odgovor o novonastaloj situaciji na Punti Selačkoj. Nadalje traži da komunalni redari evidentiraju na javnim površinama raslinje, stabla i zelenilo koje ometa promet. Zelenilo ide sa privatnih površina čije vlasnike treba upozoriti. Karlo Pavlić odgovara da komunalno redarstvo obilazi područje grada kako bi utvrdilo stanje i da svake godine pošalju upozorenja kako bi se očistilo sve prije turističke sezone. Vedran Antić izražava sumnju kada se radi o obilasku komunalnih redara i njihovoj učinkovitosti.

**Branko Kleković** postavlja pitanje da li će se osigurati pješačka komunikacija sa Ulicom Br. dr. Sobol a zbog izvođenja radova na hotelu Palas i zatvaranja prometa. Smatra da je obavijest o istom trebalo dati na web stranici te preusmjeriti promet preko kružnog toka , a ne skretanjem u Vukovarsku ulicu. Nadalje postavlja pitanje kada će se popraviti stanje na nerazvrstanim cestama kod hotela Omorike i Adturresa, a radi se o slaboj osvijetljenosti, odvodnji na istim cestama i sanaciji oštećenog kolnika. Naglašava da su te ceste prije pripadale hotelskom poduzeću Jadran. Vjekoslava Glavan odgovara da će se obratiti sa zahtjevom korekcije prometnog rješenja kako bi se osigurala pješačka komunikacija. Nadalje obrazlaže da je poznato stanje prometnica unutar naselja Adturres, da će se evidentirati stanje i riješiti kroz održavanje, a javnu rasvjetu na tom dijelu mora se najprije financijski riješiti kroz proračun.

**Mario Kružić** nije zadovoljan odgovorom sa prošle sjednice kojim je tražio podatke isplate putnih troškova i naknada za korištenje službenih automobila svih dužnosnika u Gradu Crikvenici za 2021.godinu i traži pojašnjenje. Naime odgovor je dobio za 2022.

Traži pismeno pojašnjenje odgovora. Postavlja pitanje što je sa uređenjem crikveničke tržnice – ugovori su sa korisnicima potpisani samo na godinu dana. Isto tako je predizborno obećanje uređenje Štrosmajerovog šetališta. Izbori su prošli i sve je stalo. Nadalje traži pisani odgovor tko je imenovan u Povjerenstvo za ocjenjivanje javnih potreba u sportu. Također traži pisani odgovor kako je Judo klubu dodijeljen iznos za manifestaciju od 24.000 kuna kada isti ne ispunjava uvjet natječaja, a to je da je klub registriran manje od godine dana. Vjekoslava Glavan odgovara da su na tržnici problem međuvlasnički odnosi koje moramo razriješiti kako bi se prišlo što kvalitetnijem rješenju te cjeline. Kada se radi o Štrosmajerovom šetalištu na natječaj je pristiglo samo jedno idejno rješenje. Rad je izložen građanima i primjedbe su uglavnom upućene na veličine i izgled terasa lokala. Jedna je se primjedba odnosila na pješački prijelaz i jedna na parking. U narednom ćemo razdoblju sa izrađivačima idejnog rješenja nastojati postići dogovor oko revidiranja istog u smislu primjedbi građana , a naročito terasa.

**Iva Karlić** postavlja pitanje gdje je zapela transparentnost proračunskih troškova; obećano je da će ići sa 01. siječnja 2022. Drugo je pitanje tko je izradio radionicu na kojoj se je govorilo o uređenju i upravljanju morskim plažama i koliko je to koštalo. Jasna Perhat odgovara da je vijeće donijelo odluku da će transparentnost proračunskih troškova ići od 01. siječnja međutim izmjene Zakona o proračunu su rekle da će se na jedinstven način obavljati transparentnost trošenja proračunskih sredstava svih lokalnih jedinica te da će Ministar financija donijeti pravilnik do 30. lipnja 2022. Vjekoslava Glavan odgovara da je radionicu izradio Fakultet za manegment u turizmu – prof. Dragan Magaš sa suradnicima a cijenu ćemo dati u pisanom odgovoru.

**Boris Boras** ima primjedbu da se odluke Gradskog vijeća moraju provoditi , pa navodi da je Gradsko vijeće donijelo zaključak kako će popis gradske imovine biti javno dostupan, ali od toga do danas ništa. Vjekoslava Glavan odgovara da se još uvijek radi na tome.

**Vesna Car Samsa** postavlja pitanje da ima saznanja da je u Jadranovu u uvali Havišće uočen pomor ribe, rakovica i raži. Vjekoslava Glavan odgovara da se pošalje na Grad pisani trag te će se ispitati događaj.

**Ivančić Igor** ima primjedbu na radove aglomeracije u gradu. Smatra da nema organizacije posla, signalizacija je očajna, regulacija prometa je loša i građani nisu o ničemu informirani, otvaraju se nova gradilišta a da postojeća nisu završena. Nadalje ima primjedbu na javnu rasvjetu odnosno zamjenu rasvjetnih tijela. Smatra da je Grad trebao ići prema europskim fondovima i iskoristiti tu mogućnost kao i drugi gradovi. Zanima ga da li će se ponovno mijenjati stupovi, da li će to raditi firma Sando i koliko će to koštati. Vjekoslava Glavan naglašava da kod aglomeracije nismo investitori ali stalno reagiramo. Saznanja su da će Vinodolska ulica biti asfaltirana od 01. – 07. ožujka. Upozoravamo na promet, znakove i kontaktiramo izvođače. Jasna Perhat odgovara da dokumentacija nije bila spremna kada su ti natječaji raspisani. Sada kada se je spremila dokumentacija išlo se je u radove na javnoj rasvjeti. Igor Ivančić izrazio je nezadovoljstvo odgovorom.

Sara Kolak izvršila je prozivku a predsjednica je utvrdila da je nazočno 14 vijećnika.

Dnevni red jednoglasno je prihvaćen.

**D n e v n i r e d**

1. Verifikacija Zapisnika sa 6. sjednice Gradskog vijeća
2. Prijedlog odluke o kriterijima, mjerilima i načinu financiranja decentraliziranih funkcija osnovnog školstva Grada Crikvenice u 2022. godini
3. Prijedlog odluke o kriterijima, mjerilima i načinu financiranja decentraliziranih funkcija vatrogastva u 2022. godini
4. Imenovanje dva člana natječajnog povjerenstva za raspisivanje i provođenje javnog natječaja za imenovanje ravnatelja/ice Centra za kulturu „Dr. Ivan Kostrenčić“
5. Imenovanje v.d. ravnatelja/ice Centra za kulturu „Dr. Ivan Kostrenčić“ Crikvenica
6. Prijedlog odluke o izmjeni Odluke o imenovanju Vijeća za dodjelu koncesijskih odobrenja
7. Izvješće o provjeri formalnih uvjeta prijavljenih kandidata za izbor u Savjet mladih Grada Crikvenice
8. Prijedlog za pokretanje ponovljenog postupka izbora članova Savjeta mladih Grada Crikvenice i njegovih zamjenika s tekstom javnog poziva
9. Prijedlog rješenja o razrješenju potpredsjednika i imenovanju potpredsjednika Komisije za dodjelu priznanja
10. Prijedlog rješenja o izboru članova Odbora za financije i proračun
11. Prijedlog rješenja o izboru i imenovanju Gradskog izbornog povjerenstva
12. Prijedlog odluke o pristupanju Grada Crikvenice kao osnivača Centru za poljoprivredu i ruralni razvoj Primorsko-goranske županije
13. Prijedlog Odluke o raspisivanju izbora za članove Vijeća mjesnog odbora Jadranovo
14. Prijedlog zaključka radi davanja mišljenja (utvrđivanje interesa RH za dogradnju i adaptaciju DV „Radost“ Crikvenica i OŠ „Vladimir Nazor“ Crikvenica na zemljištu oznake k.č.br. 1708/17 površine 18 m2 k.o. Sv. Jelena i na zemljištu oznake k.č.br. 1708/22 površine 264 m2 k.o. Sv. Jelena)

**TOČKA 1. Verifikacija Zapisnika sa 6. sjednice Gradskog vijeća**

Predsjednica Gradskog vijeća dala je primjedbu na rezultate glasovanja u točci 9. i 10. te traži da se isto ispravi u skladu sa preslušanom snimkom, odnosno da se umjesto 6 SUZDRŽANIH upišu riječi „ 0 SUZDRŽANIH“

Vijećnici su sa

12 glasova ZA

0 glasova PROTIV

0 SUZDRŽANIH glasova

donijeli

**Z A K L J U Č A K**

Verificira se Zapisnik sa 6. sjednice Gradskog vijeća uključujući primjedbu predsjednice Gradskog vijeća.

**TOČKA 2. Prijedlog odluke o kriterijima, mjerilima i načinu financiranja decentraliziranih funkcija osnovnog školstva Grada Crikvenice u 2022. godini**

Obrazloženje o Prijedlogu odluke dala je pročelnica Jasminka Citković.

Vijećnici su sa

12 glasova ZA

0 glasova PROTIV

0 SUZDRŽANIH glasova

prihvatili Prijedlog i donijeli

**ODLUKU**

o kriterijima, mjerilima i načinu financiranja decentraliziranih funkcija osnovnog školstva Grada Crikvenice u 2022. godini

.

*(tekst Odluke KLASA:600-01/21-01/21 prileži Zapisniku i čini njegov sastavni dio)*

**TOČKA 3. Prijedlog odluke o kriterijima, mjerilima i načinu financiranja decentraliziranih funkcija vatrogastva u 2022. godini**

Obrazloženje o Prijedlogu odluke dao je v.d. pročelnika Karlo Pavlić.

Vijećnici su sa

12 glasova ZA

0 glasova PROTIV

0 SUZDRŽANIH glasova

prihvatili Prijedlog i donijeli

**ODLUKU**

o kriterijima, mjerilima i načinu financiranja decentraliziranih funkcija vatrogastva Grada Crikvenice u 2022. godini

*(tekst Odluke KLASA:250-01/22-01/01 prileži Zapisniku i čini njegov sastavni dio)*

**TOČKA 4. Imenovanje** **dva člana natječajnog povjerenstva za raspisivanje i provođenje javnog natječaja za imenovanje ravnatelja/ice Centra za kulturu „Dr. Ivan Kostrenčić“**

Predsjednik Odbora za izbor i imenovanje Zdravko Pernar obrazložio je točku dnevnog reda.

U raspravi je sudjelovao Mario Kružić.

Vijećnici su sa

14 glasova ZA

0 glasova PROTIV

0 SUZDRŽANIH glasova

prihvatili Prijedlog i donijeli

**R J E Š E N J E**

o imenovanju Marijane Bezić i Martine Tomašić Smoljan za članice Natječajnog povjerenstva za raspisivanje i provođenje javnog natječaja za imenovanje ravnatelja/ice Centra za kulturu „Dr. Ivan Kostrenčić“ Crikvenica

*(tekst Rješenja KLASA: 112-01/21-01/38 prileži Zapisniku i čini njegov sastavni dio)*

**TOČKA 5. Imenovanje v.d. ravnatelja/ice** **Centra za kulturu „Dr. Ivan Kostrenčić“ Crikvenica**

Predsjednik Odbora za izbor i imenovanje Zdravko Pernar obrazložio je točku dnevnog reda

Vijećnici su sa

14 glasova ZA

0 glasova PROTIV

0 SUZDRŽANIH glasova

prihvatili Prijedlog i donijeli

**R J E Š E N J E**

o imenovanju Sanje Škrgatić za v.d. ravnateljicu Centra za kulturu „Dr. Ivan Kostrenčić“ Crikvenica

*(tekst Rješenja KLASA: 112-01/21-01/38 prileži Zapisniku i čini njegov sastavni dio)*

**TOČKA 6. Prijedlog odluke o izmjeni Odluke o imenovanju Vijeća za dodjelu koncesijskih odobrenja**

Prijedlog odluke obrazložila je pročelnica Upravnog odjela za investicije, prostorno uređenje i imovinu Vjekoslava Glavan.

U raspravi su sudjelovali Sonja Polonijo, Mario Kružić i Jasminka Citković.

Na prijedlog predsjednice Gradskog vijeća

Vijećnici su sa

10 glasova ZA

0 glasova PROTIV

4 SUZDRŽANA glasa

prihvatili prijedlog i donijeli

**Z A K L J U Č A K**

Gradsko vijeće Grada Crikvenice sukladno članku 43. Poslovnika Gradskog vijeća Grada Crikvenice vraća predlagatelju na dopunu Prijedlog odluke o izmjeni Odluke o imenovanju Vijeća za dodjelu koncesijskih odobrenja.

*(tekst Zaključka KLASA: 029-01/22-01/06 prileži Zapisniku i čini njegov sastavni dio)*

**TOČKA 7. Izvješće o provjeri formalnih uvjeta prijavljenih kandidata za izbor u Savjet mladih Grada Crikvenice**

Pročelnica Upravnog odjela za društvene djelatnosti i lokalnu samoupravu Jasminka Citković dala je obrazloženje po točki dnevnog reda.

U raspravi su sudjelovali Karla Knežević, Boris Boras, Sonja Polonijo, Mario Kružić, Gracian Čop.

Vijećnici su sa

14 glasova ZA

0 glasova PROTIV

0 SUZDRŽANIH glasova

donijeli

**Z A K L J U Č A K**

Gradsko vijeće Grada Crikvenice prima na znanje Izvješće o provjeri formalnih uvjeta prijavljenih kandidata za izbor u Savjet mladih Grada Crikvenice.

*(tekst Zaključka KLASA: 021-01/21-01/12 prileži Zapisniku i čini njegov sastavni dio)*

**TOČKA 8. Prijedlog za pokretanje ponovljenog postupka izbora članova Savjeta mladih Grada Crikvenice i njegovih zamjenika s tekstom javnog poziva**

Pročelnica Upravnog odjela za društvene djelatnosti i lokalnu samoupravu Jasminka Citković dala je obrazloženje po točki dnevnog reda.

U raspravi su sudjelovali Boris Boras, Mario Kružić, Jasminka Citković i predsjednica Gradskog vijeća.

Na prijedlog predsjednice Gradskog vijeća

Vijećnici su sa

14 glasova ZA

0 glasova PROTIV

0 SUZDRŽANIH glasova

prihvatili prijedlog i donijeli

**Z A K L J U Č A K**

1.Gradsko vijeće Grada Crikvenice zadužuje nadležni Upravni odjel Grada Crikvenice za organiziranje radnog sastanka sa predstavnicima političkih stranaka i nezavisnih vijećnika koje participiraju u Gradskom vijeću, koji se predlaže održati u popodnevnim satima, a kako bi se utvrdili jasni kriteriji postupka za izbor članova Savjeta mladih.

2.Gradsko vijeće Grada Crikvenice zadužuje nadležni Upravni odjel da Prijedlog za pokretanje ponovljenog postupka izbora članova savjeta mladih Grada Crikvenice i njihovih zamjenika sa tekstom javnog poziva pripremi za iduću sjednicu Gradskog vijeća, a temeljem utvrđenih kriterija sa radnog sastanka iz točke 1. ovog Zaključka.

*(tekst Zaključka KLASA: 024-02/22-01/03 prileži Zapisniku i čini njegov sastavni dio)*

**TOČKA 9. Prijedlog rješenja** **o razrješenju potpredsjednika i imenovanju potpredsjednika Komisije za dodjelu priznanja**

Predsjednik Odbora za izbor i imenovanje Zdravko Pernar obrazložio je točku dnevnog reda.

Vijećnici su sa

9 glasova ZA

0 glasova PROTIV

5 SUZDRŽANIH glasa

prihvatili prijedlog i donijeli

**R J E Š E N J E**

o razrješenju Igora Ivančića kao potpredsjednika i imenovanje Borisa Borasa za potpredsjednika Komisije za dodjelu priznanja

*(tekst Rješenja KLASA: 021-01/21-01/62 prileži Zapisniku i čini njegov sastavni dio)*

**TOČKA 10. Prijedlog rješenja o izboru članova Odbora za financije i proračun**

Predsjednik Odbora za izbor i imenovanje Zdravko Pernar obrazložio je točku dnevnog reda.

Vijećnici su sa

8 glasova ZA

0 glasova PROTIV

5 SUZDRŽANIH glasa

prihvatili prijedlog i donijeli

**R J E Š E N J E**

o izboru članova Odbora za financije i proračun

*(Tekst Rješenja KLASA: 024-03/22-01/01 prileži Zapisniku i čini njegov sastavni dio)*

**TOČKA 11. Prijedlog rješenja o** **izboru i imenovanju Gradskog izbornog povjerenstva**

Predsjednik Odbora za izbor i imenovanje Zdravko Pernar obrazložio je točku dnevnog reda.

Vijećnici su sa

14 glasova ZA

0 glasova PROTIV

0 SUZDRŽANIH glasova

prihvatili prijedlog i donijeli

**R J E Š E N J E**

o izboru i imenovanju Gradskog izbornog povjerenstva

*(Tekst Rješenja KLASA: 024-03/22-01/01 prileži Zapisniku i čini njegov sastavni dio)*

**TOČKA 12. Prijedlog odluke o** **pristupanju Grada Crikvenice kao osnivača Centru za poljoprivredu i ruralni razvoj Primorsko-goranske županije**

Uvodno obrazloženje o Prijedlogu odluke dala je pročelnica Upravnog odjela za financije, turizam i gospodarstvo Jasna Perhat.

U raspravi su učestvovali Mario Kružić, Ivan Smojver, gradonačelnik, Jasminka Citković.

Za prihvaćanje prijedloga odluke izjasnilo se je 6 vijećnika, te je predsjednica Gradskog vijeća utvrdila da Prijedlog odluke o pristupanju Grada Crikvenice kao osnivača Centru za poljoprivredu i ruralni razvoj Primorsko-goranske županije nije prihvaćen.

**TOČKA 13. Prijedlog Odluke** **o raspisivanju izbora za članove Vijeća mjesnog odbora Jadranovo**

Pročelnica Upravnog odjela za društvene djelatnosti i lokalnu samoupravu Jasminka Citković dala je obrazloženje po točki dnevnog reda.

Vijećnici su sa

14 glasova ZA

0 glasova PROTIV

0 SUZDRŽANIH glasova

prihvatili prijedlog i donijeli

**O D L U K U**

o raspisivanju izbora za članove Vijeća mjesnog odbora Jadranovo

*(Tekst Odluke KLASA: 012-01/22-01/01 prileži Zapisniku i čini njegov sastavni dio)*

**TOČKA 14. Prijedlog zaključka radi** **davanja mišljenja (utvrđivanje interesa RH za dogradnju i adaptaciju DV „Radost“ Crikvenica i OŠ „Vladimir Nazor“ Crikvenica na zemljištu oznake k.č.br. 1708/17 površine 18 m2 k.o. Sv. Jelena i na zemljištu oznake k.č.br. 1708/22 površine 264 m2 k.o. Sv. Jelena)**

Silvio Ratković obrazložio je točku dnevnog reda.

Vijećnici su sa

14 glasova ZA

0 glasova PROTIV

0 SUZDRŽANIH glasova

prihvatili Prijedlog i donijeli

**Z A K L J U Č A K**

o davanju mišljenja (utvrđivanje interesa RH za dogradnju i adaptaciju DV „Radost“ Crikvenica i OŠ „Vladimir Nazor“ Crikvenica na zemljištu oznake k.č.br. 1708/17 površine 18 m2 k.o. Sv. Jelena i na zemljištu oznake k.č.br. 1708/22 površine 264 m2 k.o. Sv. Jelena)

*(tekst Zaključka KLASA: 940-01/20-1/29 prileži Zapisniku i čini njegov sastavni dio)*

Dovršeno u 21,00 sati.

Stručna referentica za pripremu Predsjednica Gradskog vijeća

sjednica Gradskog vijeća i mr.sc. Vesna Car Samsa, dipl.ing.

kolegij gradonačelnika

Dubravka Pobor